open-index/open-wikipedia-markdown huggingface dataset:
Microondas

**Microondas** (tamén designadas **SHF**- *Super High Frequency*) son ondas electromagnéticas con lonxitudes de onda maiores que as dos raios infravermellos, mais menores que as das ondas de radio. Esta magnitude varía, consoante os autores, de 30&nbsp;cm (1 GHz de frecuencia) ata 1&nbsp;cm (30&nbsp;GHz de frecuencia).

*Nota:* enriba dos 300&nbsp;GHz, a absorción da radiación electromagnética pola atmosfera da Terra é tan grande que esta é practicamente opaca para as frecuencias máis altas, ata que se torna novamente transparente na, así chamada, "fiestra" do infravermello ata a luz visíbel.

## Xeración 
As microondas poden xerarse por varios dispositivos, xeralmente divididos en dúas categorías: dispositivos de estado sólido e dispositivos a válvulas. Os dispositivos de estado sólido son constituídos por semicondutores tales como silicio ou arseniato de galio, e inclúen o transistor de efecto de campo (coñecido pola sigla en inglés FET: *Field Effect Transistor*), o transistor de unión bipolar (coñecido pola sigla en inglés BJT *Bipolar Junction Transistor*), o díodo Gunn e o díodo IMPATT, entre outros. Os dispositivos de válvulas funcionan con base no movemento balístico dos electróns no baleiro, baixo a influencia de campos de control eléctricos ou magnéticos, e inclúen o *magnetrón*, o *klystron*, o *TWT* e o *xirotrón*.

## Usos 
* Un forno de microondas usa un xerador de microondas de tipo *magnetrón* para producir micro-ondas nunha frecuencia de aproximadamente 2,45&nbsp;GHz para cociñar os alimentos. As microondas cociñan os alimentos, facendo que as moléculas de auga e outras substancias presentes nos alimentos vibren. Esta vibración crea unha calor que aquece o alimento. Debido a que a maior parte dos alimentos orgánicos está composta de auga, este proceso cocíñaos facilmente.
* As microondas úsanse nas transmisións para un satélite de comunicacións, porque as microondas atravesan facilmente a atmosfera terrestre, con menos interferencia que as ondas máis longas. Alén diso, as microondas permiten unha maior largura de banda que o restante do espectro de radiofrecuencia.
* O Radar tamén usa radiación en microondas para detectar a distancia, velocidade e outras características de obxectos distantes.
* As redes sen fíos, tales como Bluetooth e outros usan microondas na faixa de 2,4 a 5&nbsp;GHz. Os servizos de Aceso á Internet por radio tamén usan a faixa de 3,5 a 4,0&nbsp;GHz.
* Televisión por cable e Internet de banda larga por cable coaxial e por MMDS, ben como certas redes de telefonía celular móbil, tamén usan as frecuencias máis baixas das microondas.
* As microondas poden usarse para transmitir enerxía a longas distancias e, despois da 2ª Guerra Mundial, teñen sido realizadas diversas investigacións para verificar esas posibilidades. A NASA realizou investigacións, durante os anos 1970/80, sobre o uso de Satélites de Enerxía Solar que captarían as emisións solares e as retransmitirían para a superficie da Terra por medio de microondas.
* Un *máser* é un dispositivo semellante ao láser, excepto polo feito de que traballa na faixa das microondas, en lugar da luz visíbel.
Espectro visible

miniatura|centro|800 px|O espectro electromagnético, resaltando a luz visíbel.

O **Espectro visible** (ou **espectro óptico**) é a porción do espectro electromagnético cuxa radiación pode captarse pola vista humana. Identifícase esta radiación como sendo a **luz visible**, ou simplemente luz. Esta faixa do espectro sitúase entre a radiación infravermella e a ultravioleta. Para cada frecuencia da luz visible asóciase unha cor.

O **espectro visual** varía moito dunha especie animal para a outra. Os cans e os gatos, por exemplo, non ven cores, vendo todo en negro e branco. Nós, os humanos vemos nunha faixa que vai do vermello ao violeta, pasando polo verde, o amarelo e o azul; outras especies como as cobras ven no infravermello, e as abellas no ultravioleta, cores para as cales somos cegos. Mesmo entre os humanos pode haber grandes variacións de percepción. Por isto, os límites do espectro óptico non están ben definidos dende un punto de vista biolóxico. Dende o punto de vista físico, en cambio, vén limitado pola lonxitude de onda da cor.
Ondas de radio

miniatura

As **ondas de radio** son un tipo de radiación electromagnética con lonxitude de onda maior do que a radiación infravermella. A frecuencia das ondas de radio chámase **radiofrecuencia** (**RF**) e é a menor do espectro electromagnético. Estas ondas e frecuencias úsanse para a comunicación por medio de radios e antenas.
Cofre de Perote

O **Cofre de Perote**, orixinalmente **Naupa-Tecutépetl** (en náhuatl), tamén coñecido como **Nauhcampatépetl** é un volcán extinto de aproximadamente 4201 metros (cuberto por neve no inverno), que está no Estado de Veracruz, México. É unha das dez montañas máis altas de México.

Cofre de Perote é tamén o nome do Parque nacional mexicano onde está situado este volcán.

O Nauhcampatépetl é tamén un excelente lugar para a práctica do excursionismo.

## Véxase tamén
### Ligazóns externas
*Administración Parque nacional Cofre de Perote, Universidade Veracruzana
Llullaillaco

miniatura|Momias de Llullaillaco
O **Llullaillaco**, probabelmente do quechua: *Llullaq yaku* (*auga mentireira*), é un volcán situado a 24° 43' de latitude Sur e 68° 33' de lonxitude Oeste na Cordilleira dos Andes, entre a Arxentina e Chile.

## Características 
Cunha altitude de 6.723 m sobre o nivel do mar, é a sexta montaña máis alta de Suramérica. É a montaña de maior altura na provincia de Salta Arxentina, dunha altura de 6.739 metros, situado no límite coa República de Chile. O volcán está inactivo desde 1877, cando aconteceu a última erupción.

En 1999 no seu cume achouse un cemiterio incaico do que se extraeron tres momias, corpos de nenos conxelados. Se non se ten vehículo para chegar até o pé do Llullaillaco, é necesario arrendar mulas a baqueanos ou poboadores do lugar, os cales poden encontrarse nas vilas próximas.
Mauna Loa

**Mauna Loa** é un volcán activo nas Illas Hawaianas, un dos cinco picos volcánicos que xuntos forman as Illas Hawai. En Hawaiano *mauna loa* significa *alta montaña*. É o volcán máis grande da Terra.

En 1984 entrou en erupción.
## Véxase tamén
Monte Mayon

O **Monte Mayon**, tamén coñecido como volcán de Albay, está situado ao sueste da illa de Luzón (Filipinas). Ten unha altura de 2.462 m.
   
A primeira erupción rexistrada aconteceu en 1616, desde a cal xa se produciron máis de trinta erupcións que causaron perdas humanas e económicas. Cómpre destacar a erupción de febreiro de 1993 pola enorme nube de cinzas que causou.

## Véxase tamén 
### Ligazóns externas 
* Philippine Institute of Volcanology and Seismology (PHIVOLCS) Mayon Volcano Page 
* NASA Earth Observatory page
Imaginations from the Other Side

***Imaginations from the Other Side*** é o sexto álbum oficial do grupo alemán Blind Guardian. Editado e publicado en 1995, consta de 9 temas.

O primeiro tema do álbum, e que dá nome ó álbum, "Imaginations from the Other Side", é un canto á fantasía coma algo esquecido, e que debe ser procurado. Noutros temas, a dureza da realidade contrasta fortemente coa beldade e beatitude dos mundos de *Fantasía*: así "I'm alive" ("Estou Vivo"), "The Mordrered Song" ou "Bright Eyes" (*Ollos Brillantes*). O resto do disco mantense nas liñas temáticas clásicas de Blind Guardian: as cruzadas, o ciclo artúrico etc.

## Listaxe de cancións
The Forgotten Tales

***The Forgotten Tales*** é o sétimo álbum oficial do grupo alemán Blind Guardian. Editado e publicado en 1996, constitúe un recompilatorio de temas propios e de versións doutros artistas, entre os cales atópanse a Chuck Berry, Queen e Mike Oldfield.

## Lista de temas 
# *Mr. Sandman* - 2:09 (versión da canción popular escrita por Pat Ballard)
# ''Surfin' USA* - 2:23 (versión da canción de The Beach Boys)
# *Bright Eyes (Acoustic Version)* - 4:20
# *Lord of the Rings (Orchestral Version)* - 3:55
# *The Wizard* 3:16 (versión da canción de Uriah Heep)
# *Spread Your Wings* - 4:14 (versión da canción de Queen)
# *Mordred's Song (Acoustic Version)* - 5:16
# *Black Chamber (Orchestral Version)* - 1:15
# *The Bard's Song (Live)* - 4:11
# *Barbara Ann/Long Tall Sally* - 1:43 (versión das cancións de The Regents e Little Richard)
# *A Past and Future Secret* - 3:47
# *To France* - 4:40 (versión da canción de Mike Oldfield)
# *Theatre of Pain (Orchestral Version)'' (4:15)
A night at the Opera (álbum)

***A night at the Opera*** é o noveno álbum oficial do grupo alemán Blind Guardian. Foi editado e publicado no 2002. Foi producido por Charlie Bauerfeind, e gravouse no estudo de gravación Twilight Hall Studios, en Grefrath.

## Características 
Neste álbum o grupo engadiu instrumentación, coros e arranxos máis complexos nos temas. A crítica e os fans recibiron cunha certa dose de escepticismo o novo traballo. Destacan temas como "And then there was Silence", de máis de 14 minutos de duración e baseada na guerra de Troia, ou "Battlefield".

A temática do álbum variou un pouco en relación ós traballos anteriores. Segue a haber cancións inspiradas na fantasía medieval como "The Soulforged", mais tamén aparecen desta vez varios temas inspirados na tradición cristiá como "Precious Jerusalem", "Sadly Sings Destiny" ou "Age of False Innocence".

Conta con colaboracións de The Choir Company, Oliver Holzwarth, Mathias Wiesner e Michael Schüren.

## Lista de temas 
# "Precious Jerusalem" (6:21)
# "Battlefield" (5:37)
# "Under the Ice" (5:44)
# "Sadly Sings Destiny" (6:04)
# "The Maiden and the Minstrel Knight" (5:30)
# "Wait for an Answer" (6:30)
# "The Soulforged" (5:18)
# "Age of False Innocence" (6:05)
# "Punishment Divine" (5:45)
# "And then there was Silence" (14:05)

## Véxase tamén 
### Ligazóns externas 
* Sitio Web Oficial de Blind Guardian
* Os discos de Blind Guardian
DivX

**DivX** (ou **Digital Video Express**) é un formato de almacenamento de vídeo lanzado en 1998 co apoio da maioría das grandes produtoras de Hollywood, pero foi abandonado a finais de 1999. Actualmente utilízase para denominar un sistema de codificación de películas MPEG-4 modificado, pero relaccionase moito coa piratería e cos programas P2P.

## Ligazóns 
* Web oficial (en inglés, francés, alemán, xaponés e español)
Audio Video Interleave

**Audio Video Interleaved** ou **AVI** (traducible como "son e video interlazados") é un formato multimedia de Microsoft, similar ao MPEG e ao Quick Time. Neste formato os segmentos de son e a imaxe alternanse en pequenos intervalos para poder reproducir unha animación con son.

Ao ser un formato patentado por Microsoft só funciona co sistema operativo Windows.
O Leboreiro, Melide

**Santa María do Leboreiro** é unha parroquia que se localiza no sueste do concello de Melide. Segundo o padrón municipal de 2018 tiña 69 habitantes (34 homes e 35 mulleres) 34 menos ca en 1999. Ten 3 entidades de poboación.

## Patrimonio 
A igrexa de Santa María do Leboreiro é gótica do século XIV con moitas reminiscencias do románico. Ten ábsida circular, no tímpano está esculpida unha figura da Virxe e no interior ten pinturas murais do século XVI con escenas de San Sebastián, a flaxelación e a visitación.

## Lugares e parroquias 
### Lugares do Leboreiro 
### Parroquias de Melide 
## Notas 
## Véxase tamén 
### Outros artigos 
* Lugares de Melide
ActiveX

**ActiveX** é un software desenvolvido por Microsoft que integra outras dúas tecnoloxías da empresa, OLE e COM. Utilízase para crear páxinas web interactivas que permitan usar programas desde a web, este sistema é moi utilizado polos antivirus on-line.

O activeX é un software patentado de Microsoft, polo que para podelo usar debe empregarse o navegador web Internet Explorer ou outros que usen o motor deste navegador. Ao permitir usar programas desde a rede, este software tamén pode ser útil para os creadores de virus, xa que poden introducir un virus mediante o ActiveX.
Maceda, Melide

**San Pedro de Maceda** é unha parroquia que se localiza no norte do concello de Melide. Segundo o padrón municipal de 2018 tiña 129 habitantes (68 homes e 61 mulleres) distribuídos en 13 entidades de poboación, o que supón unha diminución en relación ao ano 1999 cando tiña 204 habitantes.

O 1 de outubro de 1153 o Conde da Casa de Traba Fernando Arias subscribiu un preito que o mosteiro de Santa María de Sobrado dos Monxes mantiña coa dona Lupa Fernández pola posesión da vila de Penela, sita nesta parroquia.

## Galería de imaxes 

Ficheiro:Cruceiro en Maceda, Melide.jpg|Cruceiro preto da igrexa parroquial de Maceda.

## Lugares e parroquias 
### Lugares de Maceda 
### Parroquias de Melide 
## Notas 
## Véxase tamén 
### Outros artigos 
* Lugares de Melide
O Meire, Melide

**San Pedro do Meire** é unha parroquia que se localiza no sueste do concello de Melide. Segundo o padrón municipal en 2018 tiña 37 habitantes (17 mulleres e 20 homes), 25 menos ca en 1999. Ten catro entidades de poboación.

## Lugares e parroquias
### Lugares do Meire
### Parroquias de Melide
## Notas
## Véxase tamén
### Outros artigos
*Lugares de Melide
Melide, Melide

**San Pedro de Melide** é unha parroquia que se localiza no sur do concello de Melide. Segundo o IGE en 2018 tiña 4.549 habitantes (2.347 mulleres e 2.202 homes) nunha soa entidade de poboación, o que supón unha diminución en relación ao ano 1999 cando tiña 4.683 habitantes.

## Lugares e parroquias 
### Lugares de Melide 
### Parroquias de Melide 
## Notas 
## Véxase tamén 
### Outros artigos 
* Lugares de Melide
Musical Instrument Digital Interface

O formato **MIDI** (*Musical Instrument Digital Interface*) é un protocolo industrial estándar que permite aos ordenadores, sintetizadores, secuenciadores, controladores e outros dispositivos musicais electrónicos comunicarse e compartir información para a reprodución e xeración de sons.

Na industria actual fabrícanse unidades de son MIDI conectables entre si ou a controladores tamén MIDI
O sistema MIDI permite, por exemplo:

* conectar un teclado mestre a diversos módulos de son, de xeito tal que accionando o teclado se "disparen" os sons de cada módulo. Isto permite que cun mesmo teclado se poidan controlar diferentes fontes. 
* Reproducir os sons almacenados ou xerados nun modulo mediante a acción doutros elementos ou instumentos, incluso guitarras eléctricas (sempre que estean provistos dunha pastilla MIDI)
* controlar e sincronizar un sistema de gravación.
Santa María de Melide, Melide

**Santa María de Melide** é unha parroquia que se localiza no centro do concello de Melide na comarca da Terra de Melide. Segundo o IGE en 2018 tiña 205 habitantes (98 homes e 107 mulleres) distribuídos en 9 entidades de poboación, o que supón unha diminución en relación ao ano 1999 cando tiña 264 habitantes.

## Galería de imaxes 

Ficheiro:Igrexa de Santa María de Melide, Melide.jpg|Igrexa de Santa María de Melide.
Ficheiro:Igrexa de Santa María de Melide, Galicia (Spain).jpg|Altar románico.

## Lugares e parroquias 
### Lugares de Santa María de Melide 
### Parroquias de Melide 
## Notas 
## Véxase tamén 
### Outros artigos 
* Lugares de Melide
ATX

miniatura|250px|Placa Base ATX (enriba) e Micro-ATX (abaixo).
O **AXT** é o formato usado polas placas base actuais.

O conector coa fonte de alimentación é un conector só, non está dividido en dous como en formatos anteriores. A tarxeta de son e a tarxeta de rede están integradas na placa, e tamén ten numerosos portos de conexión con periféricos.
MP3

**MP3** é un dos formatos de compresión de son dixital con perda de calidade máis estendidos e comercializados actualmente. Permite obter unha alta calidade á vez que aforra moito espazo. Os ficheiros mp3, dependendo da relación (proporción) de compresión, ocupan arredor dunha décima parte do que ocupa o mesmo ficheiro pero en formato .wav ou .aiff. O procedemento de compresión é diferente ó procedemento de conversión de sinais analóxicas a dixitais que rexe o estándar PCM, e a parte de aspectos físicos relacionados co son dixital interveñen tamén fenómenos psicoacústicos. Hoxe en día presenta varias alternativas de código aberto como poden ser o formato .ogg ou o formato .mpc.miniatura|Reprodutor MP3 portátil en forma de bolígrafo.|centro
CD-ROM

O **CD-ROM** (**Compact Disc Read Only Memory**) é un disco compacto de só lectura. Trátase dun cedé utilizado para almacenar datos de ordenador, unha vez gravado os seus datos non se poden modificar nin alterar. Diferencianse dos cedés de son só polo contido que teñen: os discos compactos de son almacenan son, e estes almacenan datos.miniatura|CD-ROM.|centro
Lingua alor

O **alor** é unha lingua malaio-polinesia que se fala en Indonesia. 
Conta con 25.000 (1997)

## Distribución xeográfica
Fálase nas vilas de Dulolong, Ampera e Alor Besar na costa ao oeste e sur de Alor Kecil (onde tamén se fala) na illa Alor, no norte da illa de Ternate, en zonas do norte e noroeste da illa de Pantar e nas illas de Tereweng e Buaya.

## Notas 
## Véxase tamén 
### Ligazóns externas 
*O alor no Ethnologue
San Cibrao, Melide

**San Xoán de San Cibrao** é unha parroquia que se localiza no centro do concello de Melide. Segundo o padrón municipal de 2018 tiña 379 habitantes (189 mulleres e 190 homes) distribuídos en 6 entidades de poboación.

## Lugares e parroquias 
### Lugares de San Cibrao 
### Parroquias de Melide 
## Notas 
## Véxase tamén 
### Outros artigos 
* Lugares de Melide
Unión Regional de Derechas

[miniatura|250px|[José Portal Fradejas nun mitin da URD en 1932.]]
A **Unión Regional de Derechas** (**URD**) foi un partido político galego integrado na CEDA.

## Historia e características 
Ao longo do ano 1931 e 1932 constituíronse nas cidades galegas agrupacións ligadas ao conservadorismo católico de Ángel Herrera Oria e José María Gil Robles que en 1932 se uniron para formar a URD, e en marzo de 1933 participou na constitución da CEDA agrupando a maioría das forzas da dereita posibilista en Galicia. O seu líder era Gil Casares. Os deputados da URD mostráronse moi activos na defensa dos intereses agropecuarios galegos xa que contaba cunha sólida infraestrutura no agrarismo grazas á formación de sociedades agrarias católicas durante a ditadura e en xeral aparecía máis moderado ca a CEDA estatal, chegando mesmo algún dos seus dirixentes a declararse autonomista.

As súas mocidades, Juventudes de la Unión Regional de Derechas formáronse en 1934, aínda xa antes había algunhas agrupacións locais e sobre todo a partir de 1935 experimentaron un proceso de fascistización semellante á das mocidades de Acción Popular.

Tralo golpe de Estado do 18 de xullo de 1936, unha parte dos seus cadros e militantes integráronse na Falange Española de las JONS ou nas institucións do novo réxime franquista.

## Eleccións 
Nas eleccións de 1933 a URD obtivo 9 escanos, deles 4 na provincia da Coruña, e nas eleccións de 1936 conseguiu 8 escanos.

## Notas
Moving Picture Experts Group

**MPEG** (*Moving Picture Experts Group* "Grupo de expertos en imaxes en movemento") é un formato de vídeo comprimido con pouca perda de calidade de imaxe e son.

## Historia e características 
Nas súas orixes era un pequeno grupo encargado do desenvolvemento de normas de codificación para son e vídeo (de aquí sae o nome do formato grupo de expertos...), formado no Comité Técnico para a Tecnoloxía da Información ISO/IEC JTC 1, da ISO.

Desde a súa primeira reunión en 1988, o MPEG creceu ata incluír 350 membros de distintas industrias e universidades. A designación oficial do MPEG é ISO/IEC JTC1/SC29 WG11.

### Formatos 
MPEG ha normalizou os seguintes formatos de compresión e normas auxiliares:

* MPEG-1: padrón inicial de compresión de son e vídeo. Usado despois como a norma para CD de vídeo, inclúe o popular formato de compresión de son Capa 3 (MP3). 
* MPEG-2: normas para son e vídeo para difusión de calidade na televisión. Utilizado para servizos de TV por satélite como Direct TV (Cadea estadounidense de televisión vía satélite de difusión directa), sinais de televisión dixital por cable e (con lixeiras modificacións) para os discos de vídeo DVD. 
* MPEG-3: deseñado orixinalmente para HDTV (Televisión de alta resolución), pero abandonado posteriormente en favor de MPEG-2. 
MPEG-4: expande MPEG-1 para soportar "obxectos" son/vídeo, contido 3D, codificación de baixa velocidade binaria e soporte para xestión de dereitos dixitais (protección do copyright). 
* MPEG-7: sistema formal para a descrición de contido multimedia 
* MPEG-21: MPEG describe esta norma futura como un "marco multimedia".

O MPEG utiliza códecs (codificadores-descodificadores) de compresión con baixas perdas de datos usando códecs de tranformación.

Nos códecs de tranformación con baixas perdas, as mostras tomadas de imaxe e son son divididas en pequenos segmentos, tranformadas en espazo-frecuencia e cuantificadas. Os valores cuantificados son logo codificados entropicamente.

Os sistemas de codificación de imaxes en movemento, tal como MPEG-1, MPEG-2 e MPEG-4, engaden un paso extra, onde o contido de imaxe se predí, antes da codificación, a partir de imáxes reconstruídas pasadas e codifícanse soamente as diferenzas con estas imáxes reconstruídas e algún extra necesario para levar a cabo a predición.

MPEG soamente normaliza o formato do fluxo binario e o descodificador. O codificador non está normalizado en ningún sentido, pero hai postas en funcionamento de referencia, para os membros, que producen fluxos binarios válidos.
María Moliner

**María Moliner**, nada en Paniza (provincia de Zaragoza) o 30 de marzo de 1900 e finada en Madrid o 22 de xaneiro de 1981, foi unha bibliotecónoma e lexicógrafa española. 

## Traxectoria 
Filla dun médico rural. Licenciouse en Historia en 1921 (Facultade de Filosofía e Letras, Universidade de Zaragoza). Traballou como funcionaria do Corpo Facultativo de Arquiveiros, Bibliotecarios e Arqueólogos entre 1922 e 1970. Casou co catedrático de Física Fernando Ramón e Ferrando en 1925, tivo 4 fillos. A súa candidatura á Real Academia Española en 1972 foi rexeitada por académicos como Camilo José Cela.

Activa promotora da difusión cultural a través das bibliotecas durante a República, a través das Bibliotecas Populares.

Autora do prestixioso *Diccionario de uso del español*, unha das principais obras da lexicografía en lingua española, no que traballou dende 1952. A primeira edición desta obra foi publicada en 1966-67 pola editorial Gredos. Aínda que a autora continuou traballando na obra para preparar unha nova edición, a segunda edición non saíu ao mercado ata 1998 (logo da morte de María Moliner) en dous volumes e CD-ROM, así como unha edición abreviada nun tomo.

Comunica respecto diso o seu fillo Fernando Ramón Moliner: a "segunda edición, con tódalas súas alteracións e modificacións, é unha edición apócrifa: a miña nai caeu doente (de alzhéimer), non se decatou de nada e non lle puido dar ningún consentimento consciente".

No ano 2000 celebrouse o centenario do seu nacemento.
miniatura|*Diccionario de uso del español*. Edición de 1990.
## Recoñecementos 
En 2022 o Ministerio de Ciencia e Innovación publicou as bases da primeira convocatoria dos Premios Nacionales de Investigación para Jóvenes, entre eles o Premio Nacional María Moliner na área de humanidades.

Recentemente, o escritor Andrés Neuman publicou unha novela sobre a vida desta ilustre lexicógrafa co título *Hasta que empieza a brillar*.

## Notas 
## Véxase tamén 
### Bibliografía 
* María Moliner (1992) Diccionario de uso del español. Madrid: Editorial Gredos.
** Obra completa: ISBN 84-249-1344-2; ISBN 978-84-249-1344-1 (Depósito legal: M 32196-1992)
** 1º tomo: ISBN 84-249-1346-9
** 2º tomo: ISBN 84-249-1348-5
* 

* 

### Outros artigos 
* lexicoloxía
* onomasioloxía

### Ligazóns externas 
* Páxina dos herdeiros de María Moliner
Palacio de Inverno

O **Palacio de Inverno**, localizado no banco do río Neva, foi construído en San Petersburgo (Rusia) entre 1754 e 1762 por orde de Catarina a Grande como residencia de inverno dos tsares. O edificio, deseñado por Bartolomeo Rastrelli, é de planta rectangular, de estilo barroco ruso de mediados do século XVIII. Posúe 1.786 portas e 1.945 fiestras. Ten unha magnífica fachada.

Na actualidade alberga unha das maiores pinacotecas do mundo, o Ermitage. A galería militar, aberta en 1826, ten 332 retratos de líderes militares do exército ruso durante a invasión de Rusia por parte de Napoleón.

Logo da Revolución de Febreiro converteuse en sede oficial do Goberno provisional. Foi o principal obxectivo militar dos bolxeviques durante revolución de outubro de 1917.

## Notas
## Véxase tamén
### Ligazóns externas
*Páxina oficial do museo Hermitage
PDF

miniatura|Icona PDF
**PDF** (*Portable Document Format*, Formato de Documento Portábel) é un formato de ficheiro aberto creado por Adobe para crear documentos impresos como se se tratase dunha imaxe electrónica que o usuario pode observala no PC, imprimila etc empregando un programa lector apropiado. O fundamental deste formato é que o aspecto dos documentos é independente do dispositivo electrónico no que se visualice. O lector máis coñecido é o Adobe Reader. Emprégase cando se quere conservar un documento cunha aparencia determinada e non se pretende que se vaia editar.

Cada ficheiro PDF inclúe unha descrición completa dun documento en 2D (e, co novo Acrobat 3D, tamén documentos 3D, que inclúe o texto, fontes, imaxes e gráficos vectoriais en 2D que compoñen o documento.

Este formato creouse en 1993. Porén, a aceptación non foi inmediata, xa que a única aplicación informática que os podía crear, Adobe Acrobat, era cara e as primeiras versións non podían empregar ligazóns externas, o que reducía a súa utilidade na web. Existían tamén outros formatos, como PostScript, tamén da Adobe. Esta comezou a distribuír gratuitamente o lector Acrobat Reader (actualmente Adobe Reader) e continuou a apoiar este formato ata que se converteu no standard *de facto* dos documentos preparados para imprimir.

## Tecnoloxía 
Adobe conserva moitas patentes relacionadas co PDF, pero permite o seu uso sen cargo para a creación de software que siga a súa especificación. Un exemplo notorio é o paquete de ofimática OpenOffice.org.

PDF é fundamentalmente a combinación de tres tecnoloxías:
* Un subconxunto da linguaxe de programación de páxina PostScript para xerar a disposición dos elementos e os gráficos.
* Un sistema de inclusión e substitución de tipografías que permite que as tipografías acompañen os documentos.
* Un sistema de almacenamento estruturado para xuntar estes elementos e calquera contido asociado nun ficheiro único que tamén se pode comprimir.

Existen varios subconxuntos de PDF, algúns dos cales constitúen un standard ISO:
* PDF/X para a impresión e as artes gráficas (ISO 15930 e ISO TC130)
* PDF/A para o arquivo de empresas, gobernos, bibliotecas etc. (ISO 19005 e ISO TC171)
* PDF/E para o intercambio de gráficos de enxeñaría (ISO TC171)
* PDF/UA para ficheiros PDF accesíbeis universalmente
Sea Shadow

O '''*Sea Shadow* (IX-529)'* foi un barco experimental desenvolvido pola mariña dos EUA e polos seus contratistas Lockheed Martin Corporation e Advanced Research Projects Agency durante a década de 1980. Este buque tiña a característica de que era invisíbel ós radares.

Aínda que o buque estivo acabado na década de 1980, non se deu á coñecer á opinión pública ata 1993, case unha década máis tarde. O *Sea Shadow'' desprazábase nun silencio case absoluto, e a súa tecnoloxía facíao practicamente indetectable ó radar, ó sonar e aos sensores infravermellos empregados polos mísiles guiados por calor.
 
O barco tiña unha forma moi angulosa, tiña unha eslora de 50 m, unha manga de 21 m e un calado de 4 m. Foi despezado en 2012.
Konrad Adenauer

**Konrad Adenauer**, nado en Colonia o 5 de xaneiro de 1876 e finado en Bad Honnef o 19 de abril de 1967, foi un home de estado e chanceler alemán, que xunto con Robert Schuman, Jean Monnet e Alcide De Gasperi, é considerado como "pai de Europa" en referencia á Unión Europea.

## Traxectoria 
Adenauer, como político do Partido de Centro (*Zentrum*), foi gobernador de Colonia de 1917 a 1933, e desa forma, coqueteou coa creación dun estado renano dentro de Alemaña pero separado de Prusia a principios dos 1920. De 1922 a 1933 foi chanceler do consello de estado prusiano. En 1933 foi encarcerado pola súa oposición aos nazis.

Foi o primeiro chanceler da República Federal de Alemaña de 1949 a 1963, un período que abrangue a maior parte da etapa preliminar da guerra fría. Neste período, Alemaña Occidental foi separada politicamente de Alemaña Oriental. Adenauer foi cofundador da CDU, sucesora do Zentrum, coa esperanza de atraer aos protestantes así como aos católicos nun só partido.

Adenauer iniciou a reconstrución de Alemaña Occidental e axudou a converter á nación nunha potencia económica. Tamén cabe salientar que Adenauer dirixiu a reconciliación de Alemaña con Francia e os outras potencias aliadas. Baixo o goberno de Adenauer, á Alemaña Occidental foille permitido rearmarse e unirse á OTAN. Adenauer tamén abriu relacións diplomáticas coa Unión Soviética e o resto do bloque Leste. En 1955 logrou asegurar a liberación dos últimos prisioneiros de guerra alemáns.

En 1959 brevemente considerou contender para o posto de presidente, pero en lugar diso escolleu a un candidato (Heinrich Lübke) ao que consideraba o suficientemente feble como para non molestar os seus asuntos como chanceler.

En 1962 o escándalo Spiegel fixo erupción, cando a policía baixo ordes do gabinete arrestou a cinco xornalistas do *Der Spiegel*, acusándoos de traizón, especificamente por publicar un memorando detallando supostas debilidades nas forzas armadas alemás. Os membros do gabinete que pertencían ao Partido Democrático Libre renunciaron aos seus postos en novembro de 1962, e o Ministro de Defensa Franz Josef Strauß, líder da Unión Social Cristiá, foi despedido, seguido polos membros do gabinete que formaban parte do mesmo partido. Adenauer foi forzado a renunciar e foi sucedido por Ludwig Erhard, aínda que permaneceu como líder da CDU ata 1966.

### Autocracia 
O estilo autocrático de Adenauer creou bastante descontento político, o cal terminou desencadeando as Revoltas estudantís dos 1960 e a toma do poder por parte do Partido Socialdemócrata de Alemaña en 1969. O seu control irrestrinxido da CDU finalizou cando o congreso da CDU designou a un administrador xeral co poder para organizar o partido. Durante o seu goberno, moitos científicos alemáns emigraron aos EUA en busca dun ambiente de investigación máis liberal.

Moitas conversacións de Adenauer con xornalistas selectos, revelan o brillante coñecemento político que posuía. Por exemplo, el previu detalladamente como o desenvolvemento económico terminaría por iniciar a caída do réxime comunista en Europa do Leste.
Santibáñez del Val

**Santibáñez del Val** é un concello español da provincia de Burgos (Castela e León). A súa poboación é de 62 habitantes (INE 2012). Dista 5&nbsp;km de Santo Domingo de Silos. Está situado na Ruta da Lá.

## Véxase tamén
### Ligazóns externas
*Páxina oficial do concello
Gato bravo

O **gato bravo**, ou **gato montés**, *Felis silvestris silvestris*, é un mamífero placentario da orde dos carnívoros e familia dos félidos moi parecido ao gato doméstico. Recibe tamén os nomes de gato do monte, e gato fero.

*Felis silvestris silvestris* é unha das das seis subespecies que na actualidade se recoñecen dentro da especie *Felis silvestris*.

A subespecie *Felis silvestris silvestris* é a que habita en case toda Europa; *Felis silvestris cretensis* está restrinxida á illa de Creta, e *Felis silvestris lybica* é a propia de África.

## Descrición 
A subespecie foi descrita en 1775 polo médico, botánico e zoólogo alemán Johann Christian Daniel von Schreber, nun traballo publicado en *Die Säugethiere*.

## Características 
Como xa se mencionou, o gato bravo é moi semellante ao gato doméstico, as diferenzas máis características son: o gato bravo é meirande có gato común, máis rexo, cunha cola grosa e peluda. A cabeza é máis larga, as orellas son pequenas e os ollos de cor ámbar ou averdada.
A pelaxe agrisada, algo parda, con raias escuras por todo o corpo menos no ventre, que é de cor branca apardazada, ás veces con manchas negras.

A lonxitude da cabeza e do corpo está entre os 50&nbsp;cm e os 80, e o rabo mide sobre os 25&nbsp;cm e os 35. O seu peso é de 5 a 10&nbsp;kg.

O gato bravo ten unha media de vida entre os 6 e 12 anos.

## Alimentación 
O gato bravo é un animal nocturno e solitario. Habita nos bosques e montes.

É un animal carnívoro, que se alimenta de roedores, paxaros, anfibios, réptiles e algúns insectos. Estímase que ten unhas necesidades alimenticias duns 500 gramos ao día.

## Reprodución 
O gato bravo aparéase entre febreiro e marzo, é polígamo, polo que unha femia pode ser apareada por varios machos.

A xestación dura entre 63 e 69 días, e en abril ou maio comeza a época de parto, a femia dá a luz no interior do tobo a unha camada de entre 1 a 8 cachorros, aínda que o habitual é de 3 a 4. Os gatiños ao naceren non abren os ollos ata os 10-12 días, e son aleitados durante 4 semanas. Aos 3-4 meses independízanse, aínda que seguen cazando coa nai unha temporada. Aos 10 meses alcanzan a madureza sexual, podéndose reproducir na seguinte temporada de celo.

## Ameazas 
En Europa o gato bravo está considerada unha especie en risco, unha das causas é que se está a mesturar co gato común.

## Notas 
## Véxase tamén
As Varelas, Melide

**San Martiño das Varelas** é unha parroquia que se localiza no sur do concello coruñés de Melide, na comarca da Terra de Melide. Segundo o padrón municipal (INE 2018) ten 113 habitantes (60 homes e 53 mulleres).

## Lugares e parroquias
### Lugares das Varelas
### Parroquias de Melide
## Notas
## Véxase tamén
### Outros artigos
*Lugares de Melide
Vitiriz, Melide

**San Vicente de Vitiriz** é unha parroquia que se localiza no oeste do concello de Melide na comarca da Terra de Melide. Segundo o padrón municipal de 2018 tiña 36 habitantes (19 homes e 1/ mulleres) distribuídos en 3 entidades de poboación, o que supón unha diminución en relación ao ano 1999 cando tiña 48 habitantes.

Eclesiasticamente, a parroquia foi suprimida na reforma parroquial de 1890 e os seus lugares áchanse en Boente (freguesía do concello de Arzúa).

## Lugares e parroquias
### Lugares de Vitiriz
### Parroquias de Melide
## Notas
## Véxase tamén
### Outros artigos
*Lugares de Melide
Albixoi, Mesía

**Santa Mariña de Albixoi** é unha parroquia que se localiza no centro do concello de Mesía. Segundo o INE en 2023 tiña 122 habitantes (61 mulleres e 61 homes) distribuídos en 17 entidades de poboación, o que supón unha diminución en relación ao ano 1999 cando tiña 200 habitantes.

## Patrimonio
A igrexa parroquial de Santa Mariña de Albixoi, de finais do século XVI, é un exemplo de construción rural de gran sinxeleza e sobriedade. Albergou un retablo do século XVIII realizado por Casas e Novoa que foi destruído cara a 1964.

Na aldea de Xestosa consérvanse os restos dun pequeno balneario en torno á Fonte da Veiga, á que se lle atribuían propiedades curativas para a reuma, fígado e úlceras...

## Festas
*Corpus Christi o 15 de xuño.
*Santa Mariña, 15 e 16 de xullo.

## Lugares e parroquias
### Lugares de Albixoi
### Parroquias de Mesía
## Notas
## Véxase tamén
### Outros artigos
*Lugares de Mesía

### Ligazóns externas
*Albixoi na web do concello de Mesía
Bascoi, Mesía

**Santiago de Bascoi** é unha parroquia que se localiza no norte do concello de Mesía. Segundo o INE en 2023 tiña 125 habitantes (59 mulleres e 66 homes) distribuídos en 23 entidades de poboación, o que supón unha diminución en relación ao ano 1999 cando tiña 219 habitantes.

## Patrimonio 
A igrexa parroquial de Santiago de Bascoi data do século XVII. No interior garda un coro de madeira elevado, situado aos pés, e un arco de triunfo que divide o presbiterio da nave.

A Capela de San Roque e a Virxe do Carme con elementos góticos e barrocos.

O Castelo de Mesía na Pobra, en ruínas. De estilo gótico tardío, consérvanse parte das murallas, o foxo, e indicios da distribución do interior. Mandada construír por Gonzalo Díaz de Mesía, pouco máis tarde pasou a ser propiedade de Gómez Pérez das Mariñas I.

## Festas 
* Virxe do Carme, 16 de xullo.
* Santiago Apóstolo, o 24 e 25 de xullo.
* Santa Bárbara, 2 de decembro.

## Galería de imaxes 

Ficheiro:Mesia5.jpg|Ruínas do castelo de Mesía.
Ficheiro:Mesia1.jpg|Ruínas do castelo de Mesía.
Ficheiro:Mesia7.jpg|Ruínas do castelo de Mesía.

## Lugares e parroquias 
### Lugares de Bascoi 
### Parroquias de Mesía 
## Notas 
## Véxase tamén 
### Outros artigos 
* Lugares de Mesía

### Ligazóns externas 
*
Boado, Mesía

**Santiago de Boado** é unha parroquia que se localiza no sur do concello de Mesía. Segundo o INE en 2023 tiña 117 habitantes (57 homes e 60 mulleres) distribuídos en 12 entidades de poboación, o que supón unha diminución en relación ao ano 1999 cando tiña 215 habitantes.

## Patrimonio 
No lugar do Castro existen restos dun antigo castro distínguese as medorras que o formaban.

A igrexa parroquial de Santiago de Boado data de 1770, no exterior ten uns vistosos pináculos coroando unha espadana.

## Festas 
* Santiago Apóstolo o 25 e 26 de xullo.
* Virxe do Rosario, na primeira fin de semana de outubro.

## Lugares e parroquias 
### Lugares de Boado 
### Parroquias de Mesía 
## Notas 
## Véxase tamén 
### Outros artigos 
* Lugares de Mesía

### Ligazóns externas 
* Boado na web do concello de Mesía
Cabrui, Mesía

**San Martiño de Cabrui**

## Demografía
### Século XVIII
### Século XIX 
### Século XX 
### Século XXI 

## Patrimonio
A igrexa parroquial de San Martiño de Cabrui é do século XIII, aínda que ten engadidos doutras épocas, como o campanario, que data do XVIII. A parte máis antiga é o arco triunfal que descansa sobre uns piares rectangulares.

A Casa do Coronel data do primeiro terzo do século XX, foi construída a partir dos bosquexos dun alumno de arquitectura (o logo afamado arquitecto Antonio Tenreiro Rodríguez) que cumpría o servizo militar baixo as ordes do coronel propietario da casa.

## Festas
*San Antón, o 9, 10 e 11 de xuño.
*San Martiño, 11 e 12 de novembro.

## Persoeiros
Nesta parroquia, no lugar das Foucellas, naceu en 1908 o guerrilleiro antifranquista Benigno Andrade García "O Foucellas".

## Galería de imaxes 

Ficheiro:As Foucellas Mesía.jpg|As Foucellas.

## Lugares e parroquias
### Lugares de Cabrui
### Parroquias de Mesía
## Notas
## Véxase tamén
### Outros artigos
*Lugares de Mesía

### Ligazóns externas
*Cabrui na web do concello de Mesía
San Sebastián

O nome **San Sebastián** é o nome de varios santos cristiáns, e na súa honra, de varias localidades:

***San Sebastián**, soldado e santo cristián do século III. Festividade: 20 de xaneiro;
***San Sebastián**, santo cristián mártir. Festividade: 8 de febreiro;
***San Sebastián**, santo cristián mártir. Festividade: 20 de marzo;
*Beato **Sebastián de Aparicio**, relixioso galego. Festividade: 25 de febreiro;
*Beato **Sebastián Valfr**, presbítero. Festividade: 30 de xaneiro.

Como topónimo, pode referirse a:

;En Galiza
***San Sebastián**, lugar da parroquia de Mañufe, no concello de Gondomar;
***San Sebastián**, lugar da parroquia de Anllo, no concello de San Amaro;
***San Sebastián**, lugar da parroquia de Estás, no concello de Tomiño.

;Fóra de Galiza

;En Andalucía
***San Sebastián de los Ballesteros**, localidade da provincia de Córdoba.

;En Asturias
***San Sebastián**, parroquia do concello de Morcín.

;En Cantabria
***San Sebastián de Garabandal**, localidade do concello de Rionansa.

;Na Comunidade de Madrid
***San Sebastián de los Reyes**, concello da Comunidade de Madrid.

;No Euskadi
***San Sebastián** (en éuscaro *Donostia*), capital da provincia de Guipúscoa.

;Nas Illas Canarias
***San Sebastián de la Gomera**, capital da illa canaria de La Gomera.

;Na Arxentina
***San Sebastián**, localidade do partido de Chivilcoy, provincia de Buenos Aires;
***Baía de San Sebastián**, na Terra do Fogo.

;En Colombia
***San Sebastián**, concello do departamento do Cauca;
***San Sebastián de Rábago**, asentamento indíxena na Serra Nevada de Santa Marta.

;En Costa Rica
***San Sebastián**, distrito do cantón central de San Xosé.

;En Filipinas
***San Sebastián**, concello da provincia de Samar.

;En Honduras
***San Sebastián**, concello do departamento de Comayagua;
***San Sebastián**, concello do departamento de Lempira.

;En México
***San Sebastián Abasolo**, concello do estado de Oaxaca;
***San Sebastián Coatlán**, concello de Oaxaca;
***San Sebastián del Oeste**, concello de Xalisco;
***San Sebastián Ixcapa**, concello de Oaxaca;
***San Sebastián Nicananduta**, concello de Oaxaca;
***San Sebastián Rio Fondo**, concello de Oaxaca;
***San Sebastián Tecomaxtlahuaca**, concello de Oaxaca;
***San Sebastián Teitipac**, concello de Oaxaca;
***San Sebastián Tutla**, concello de Oaxaca.

;En Nicaragua
***San Sebastián de Yalí**, concello do departamento de Jinotega.

;En Porto Rico
***San Sebastián**, concello de Porto Rico.

;No Salvador
***San Sebastián**, concello do departamento de San Vicente, na rexión paracentral.
***San Sebastián Salitrillo**, concello do departamento de Santa Ana, na rexión occidental.

;En Venezuela
***San Sebastián de los Reyes**, cidade de Aragua;
***San Sebastián**, concello de Aragua.

## Véxase tamén
### Outros artigos
***Pacto de San Sebastián**, reunión promovida por Niceto Alcalá-Zamora e Miguel Maura, que tivo lugar na cidade de Donostia o 17 de agosto de 1930;
*Parroquias de Galicia baixo a advocación de san Sebastián
Castro, Mesía

**San Sebastián de Castro**

## Patrimonio 
No lugar do Lago, hai un pazo do século XVII, de estilo barroco, que posúe unha pequena capela cun retablo do ano 1842.

Pazo da Casa da Vila, do século XIX, mandado construír por Saturnino Aller Rodríguez, que foi presidente da Deputación da Coruña. Posúe unha boa biblioteca e un observatorio na parte máis alta, pois alí viviu Ramón María Aller Ulloa, coñecido astrónomo, sobriño do antigo dono.

## Festas 
* San Sebastián, o 20 de xaneiro.
* Corpus Christi, o 8 e 9 de xullo.

## Lugares e parroquias 
### Lugares de Castro 
### Parroquias de Mesía 
## Notas 
## Véxase tamén 
### Outros artigos 
* Lugares de Mesía

### Ligazóns externas 
* Castro na web do concello de Mesía
Lanzá, Mesía

**San Mamede de Lanzá** é unha parroquia que se localiza no sur do concello de Mesía. Segundo o INE en 2023 tiña 148 habitantes (73 homes e 75 mulleres) distribuídos en 7 entidades de poboación, o que supón unha diminución en relación ao ano 1999 cando tiña 221 habitantes.

## Patrimonio
A igrexa parroquial de San Mamede de Lanzá é de construción recente, pero no interior conta cun retablo da antiga capela, obra atribuída ao arquitecto e escultor Casas e Novoa.

## Festas
* San Mamede o 7 e 8 de agosto.

## Galería de imaxes

Ficheiro:Ponte sobre o Maruzo em Lançã, Messia (4).jpg|Ponte sobre o río Maruzo

## Lugares e parroquias
### Lugares de Lanzá
### Parroquias de Mesía
## Notas
## Véxase tamén
### Outros artigos
*Lugares de Mesía

### Ligazóns externas
*Lanzá na web do concello de Mesía
Cumbraos, Mesía

**Santa María de Cumbraos**

## Patrimonio 
A igrexa parroquial de Santa María de Cumbraos data do século XIII. No seu interior atópase un retablo barroco sen ornamentación.

## Festas 
* Virxe do Rosario os días 30 de xuño e 1 e 2 de xullo.
* Santa María o 15 de agosto.

## Galería de imaxes 

Ficheiro:Igrexa de Cumbraos - Mesía - Galiza-3.jpg|Igrexa de Cumbraos.
Ficheiro:Igrexa de Cumbraos - Mesía - Galiza.jpg|Retablo na igrexa.
Ficheiro:Cruceiro na Igrexa - Cumbraos - Mesía - Galiza.jpg|Cruceiro da igrexa.

## Lugares e parroquias 
### Lugares de Cumbraos 
### Parroquias de Mesía 
## Notas 
## Véxase tamén 
### Outros artigos 
* Lugares de Mesía

### Ligazóns externas 
*
Olas, Mesía

**San Lourenzo de Olas** é unha parroquia que se localiza no oeste do concello de Mesía. Segundo o INE en 2023 tiña 241 habitantes (124 mulleres e 117 homes) distribuídos en 2 entidades de poboación, o que supón unha diminución en relación ao ano 1999 cando tiña 351 habitantes.

## Patrimonio
A igrexa parroquial de San Lourenzo de Olas, de estilo barroco, data de 1680. Consérvase unha lápida conmemorativa e un escudo que lembra aos autores da obra, e a data. Na fachada destaca a espadana no eixo central. En 1968 sufriu unha modificación.

A capela de Santo Isidro, en Queiroa de Arriba, é unha pequena construción barroca que alberga un retablo formado por varias imaxes, destacando a do patrón da capela.

## Festas
*San Cidre o 15 de maio. 
*As Misas o 10 de xuño. 
*Santo Antonio o 13 de xuño.
*San Lourenzo os días 10 e 11 de agosto.

## Galería de imaxes

Ficheiro:Mesía_Olas_San_Lourenzo_10.jpg|Escudo na igrexa.
Ficheiro:Mesía_Olas_Ponte_Carballa_1.jpg|Área recreativa Ponte Carballa, entre Olas e Abellá.
Ficheiro:Mesía_Olas_Ponte_Carballa_1.jpg|Río Samo na Ponte Carballa.

## Lugares e parroquias
### Lugares de Olas
### Parroquias de Mesía
## Notas
## Véxase tamén
### Outros artigos
*Lugares de Mesía

### Ligazóns externas
*Olas na web do concello de Mesía
Mesía, Mesía

**San Cristovo de Mesía** é unha parroquia do concello de Mesía. Segundo o INE en 2023 tiña 359 habitantes (199 homes e 160 mulleres) distribuídos en 15 entidades de poboación, o que supón unha diminución en relación ao ano 1999 cando tiña 531 habitantes.

## Xeografía
Localízase ao oeste do concello. Limita ao noroeste con Visantoña, ao suroeste con Olas, ao sueste con Xanceda, ao leste con Bascoi e ao norte co concello de Oza-Cesuras.

Caracterízase por ser accidentada con dúas zonas de pendentes diferenciadas. Por un lugar, a pendente acusada, na galla dun 13 a un 25 %, ao leste do río Samo e por outro lugar, unha pendente máis suave, dun 6 a un 13 % de pendentes, ao leste do río Samo. As cotas máis altas danse nesa primeira zona, chegando aos 462 metros de altitude no Monte Alfonsín.

Comunícase a través da estrada AC-223.

## Patrimonio
A igrexa parroquial de San Cristovo de Mesía data do século XVIII, presenta planta de cruz grega. Dentro alberga un retablo ornamentado con pezas clásicas, encabezadas pola imaxe de San Cristovo.

O Pazo de Recelle data do século XVII, ten escudo na fachada. A estrutura é unha planta rectangular. Nas inmediacións atopamos un hórreo de tres cepas e unha fonte con pía de cantería.

## Festas
*As Misas, na fin de semana despois de Corpus.
*San Cristovo, segunda fin de semana de xullo.
*Virxe das Mercedes o 8 e 9 de setembro.
*“Romaría dos Quintos” o 24 de setembro.

## Lugares e parroquias
### Lugares de Mesía
### Parroquias de Mesía
## Notas
## Véxase tamén
### Outros artigos
*Lugares de Mesía
Visantoña, Mesía

**San Martiño de Visantoña** é unha parroquia que se localiza no noroeste do concello de Mesía. Segundo o INE en 2023 tiña 498 habitantes (245 mulleres e 253 homes) distribuídos en 12 entidades de poboación, o que supón unha diminución en relación ao ano 1999 cando tiña 649 habitantes.

## Patrimonio 
Lindando coa parroquia de Filgueira de Traba (concello de Oza-Cesuras) está o castro da Braña. A igrexa parroquial de San Martiño de Visantoña, de construción recente, é de planta rectangular. No interior gárdase un retablo do século XVIII.

## Festas 
* As Flores, o último domingo de maio.
* A Virxe do Rosario os días 2 e 3 de xullo.
* San Martiño o 10, 11 e 12 de novembro.

## Lugares e parroquias 
### Lugares de Visantoña 
### Parroquias de Mesía 
## Notas 
## Véxase tamén 
### Outros artigos 
* Lugares de Mesía

### Ligazóns externas 
* Visantoña na web do concello de Mesía
Bemantes, Miño

**San Tomé de Bemantes** é unha parroquia que se localiza no centro do concello de Miño. Segundo o IGE de 2013 tiña 565 habitantes (283 mulleres e 282 homes) distribuídos en 8 entidades de poboación, o que supón unha diminución en relación ao ano 1999 cando tiña 578 habitantes.

## Galería de imaxes 

Ficheiro:Igrexa de San Tomé de Bemantes, Miño.jpg|Igrexa de San Tomé de Bemantes.
Ficheiro:Bemantes, Bemantes, Miño 2018 (5).jpg|Bemantes, Miño

## Lugares e parroquias 
### Lugares de Bemantes 
### Parroquias de Miño 
## Notas 
## Véxase tamén 
### Outros artigos 
* Lugares de Miño
Leiro, Miño

**San Salvador de Leiro** é unha parroquia que se localiza no leste do concello de Miño. Segundo o IGE en 2013 tiña 233 habitantes (124 mulleres e 109 homes), 44 menos ca en 1999. Ten sete entidades de poboación e unha superficie de 2,5&nbsp;km².

## Lugares e parroquias 
### Lugares de Leiro 
### Parroquias de Miño 
## Notas 
## Véxase tamén 
### Outros artigos 
* Lugares de Miño